b"\n_START_ARTICLE_\nIv\xc3\xa1n Campo\n_START_SECTION_\nKarriere\n_START_PARAGRAPH_\nCampo startede sin seniorkarriere hos Deportivo Alav\xc3\xa9s, hvor han ogs\xc3\xa5 havde spillet som ugdomsspiller. Efter at have spillet fast for klubben i starten af 1990'erne, skiftede han til Valencia CF. Opholdet her blev dog mindre succesfuldt, og efter to \xc3\xa5r, hvoraf det ene var blevet brugt p\xc3\xa5 lejebasis hos Real Valladolid, forlod han i 1997 klubben og tog til RCD Mallorca. Hans ophold p\xc3\xa5 ferie\xc3\xb8en blev succesfuldt, og han hjalp klubben til en femteplads i La Liga i sin f\xc3\xb8rste s\xc3\xa6son. Han skiftede derefter til storklubben Real Madrid._NEWLINE_Campo spillede de f\xc3\xb8lgende fire s\xc3\xa6soner hos Real Madrid, hvor han var inde og ude af holdet, men n\xc3\xa5ede at spille 60 ligakampe for kongeklubben. Han var en del af Real-holdet, der vandt Champions League i b\xc3\xa5de 2000 og 2002. Han var desuden med til at vinde det spanske mesterskab og Super Cuppen i 2001._NEWLINE_I 2003 blev Campo udlejet til den engelske Premier League-klub Bolton Wanderers, hvor han efter en s\xc3\xa6son p\xc3\xa5 leje skrev permanent kontrakt i sommeren 2004. Han spillede de f\xc3\xb8lgende fem s\xc3\xa6soner hos Bolton, inden han sluttede karrieren af med en s\xc3\xa6son hos b\xc3\xa5de Ipswich Town og cypriotiske AEK Larnaca.\n_START_SECTION_\nLandshold\n_START_PARAGRAPH_\nCampo spillede desuden fire kampe for det spanske landshold. Han var en del af den spanske trup til VM i 1998 i Frankrig. Her spillede han \xc3\xa9n af spaniernes tre kampe i turneringen, hvor holdet r\xc3\xb8g ud efter gruppespillet."